Pandymijo COVID-19

Pandymijo COVID-19 - seryjo zachorowań na zakaźno ńymoc COVID-19 kero je wywoływano bez wirusa SARS-CoV-2. Sztartła na miće grudńa 2019 we chińskim mjeśće Wuhan. Na 13 kwjetńa 2024 zachorzało 704 753 890 ludźi a umrziło 7 010 681. Ńymoc je potwjyrdzůno we 229 państwach a terytoryjachWorldOmeter. Nojwjyncyj zarażůnych je we USA, Indyjach, Francyji, Mjymcach, Brazyliji, Połedńowyj Koryje, Japůńiji, Italiji, Wjelgij Brytańiji a Rusyji. Skirz pandymije ńykere kreje zawarły grańice lo auslanderůw, uograńiczůne sům loty fligrůma a zgromadzyńa. Zawarto szule, kina, tyjatry a muzyja. Uodwoływane sům imprezy kulturalne a szportowe. Ojro 2020 a Letńe Uolimpijske Igrziska 2020 uostały przełożůne na 2021 rokUEFA postpones EURO 2020 by 12 months (we angelskij godce)Tokyo 2020: Olympics to be postponed until 2021, says IOC member (we angelskij godce). Ojrowizyjo 2020 uodwołanoeurovision.tv.

5 moja 2023 Śwjatowo Uorgańizacyjo Zdrowja uogłośůła, co COVID-19 ńy ma już śwjatowe zagrożyńe, nale mo być trejtowany jak kożdo inno ńymocCovid global health emergency is over, WHO says .

Kategoryjo:Pandymije
Kategoryjo:Wydarzyńa 2019
Kategoryjo:Wydarzyńa 2020
Kategoryjo:Wydarzyńa 2021
Kategoryjo:Wydarzyńa 2022
Kategoryjo:Wydarzyńa 2023
Kategoryjo:Wydarzyńa 2024